**শাহজালালে বিপুল পরিমাণ বিদেশি মুদ্রাসহ আটক ১**

নিজস্ব প্রতিবেদক  প্রকাশিত: ০৯:৪৭ ২৬ জুলাই ২০২১

*জব্দ করা বেদেশি মুদ্রা। ছবি: ডেইলি বাংলাদেশ*

রাজধানীর হযরত শাহজালাল আন্তর্জাতিক বিমানবন্দরে অভিযান চালিয়ে বিদেশে পাচারকালে প্রায় আড়াই কোটি টাকা মূল্যের সৌদি রিয়ালসহ এক ব্যক্তিকে আটক করেছে এয়ারপোর্ট আর্মড পুলিশ (এপিবিএন)।

সোমবার সকালে বিমানবন্দর আর্মড পুলিশের অতিরিক্ত এসপি জিয়াউল হক পলাশ গণমাধ্যমে বিষয়টি নিশ্চিত করেন। তবে আটক ব্যক্তির নাম-পরিচয় জানায়নি এপিবিএন।

অতিরিক্ত এসপি জিয়াউল হক পলাশ বলেন, বিমানবন্দরে অভিযান চালিয়ে বিদেশে পাচারকালে প্রায় আড়াই কোটি টাকা মূল্যের সৌদি রিয়ালসহ আটটি দেশের মুদ্রাসহ একজনকে আটক করা হয়েছে।

এ বিষয়ে দুপুরে বিমানবন্দরের এপিবিএন কার্যালয়ে আয়োজিত সংবাদ সম্মেলনের মাধ্যমে বিস্তারিত জানানো হবে বলেও জানিয়েছেন পুলিশের এ কর্মকর্তা।